What You Know Bout Love

What You Know Bout Love הוא שיר של הראפר האמריקאי פופ סמוק, מתוך אלבום הבכורה שלו שלאחר המוות, Shoot for the Stars, Aim for the Moon. השיר נכתב על ידי פופ סמוק, הידוע בשמו האמיתי בשאר ג'קסון, לצד IAmTrash, אלגין למפקין וטרוי אוליבר, והופק על ידי IAmTrash. השיר יצא כסינגל השישי מתוך האלבום ב-9 באוקטובר 2020, על ידי חברות התקליטים ויקטור ויקטור וורלדווייד וריפבליק רקורדס.

==רקע והפקה==
השיר היה אחד משיריו הראשונים שהיו לפופ סמוק כשסטיבן ויקטור החתים אותו בחברת התקליטים ויקטור ויקטור וורלדווייד. ויקטור נזכר כמה הוא התרגש מהשיר כי הוא תמיד אהב את הדגימה המקורית, שפופ סמוק מצא בעצמו ביוטיוב. ויקטור אמר שהשיר היה אחד מהשירים שלדעתו ולדעת הצוות שלו הם "גדולים מכדי להוציא אותם מיד". הוא והצוות שלו תמיד רצו את השיר באלבום כי הם חשבו שזה ברמה הזו. ויקטור העיר כי כאשר פופ סמוק דיבר על השיר, הוא אמר, "יו, זה בשביל הזמן בו אני בתיק האהבה שלי". IAmTrash הסביר כי הוא פרסם את המקצב של השיר כבר בשנת 2019. הוא הצהיר שהוא העלה את זה בתור מקצב "בסגנון פלייבוי קרטי", כדי לשווק את עצמו כמפיק מוזיקלי, אך באוקטובר 2019 הוא ראה קטע של פופ סמוק רוקד אליו. הוא הודה שלא ידע מאין פופ סמוק קיבל את המקצב כי מעולם לא דיבר איתו. הוא שיער כי פופ סמוק קיבל אותו מיוטיוב.<ref name="comp"></ref>

==הצלחה מסחרית==
לאחר צאתו של Shoot for the Stars, Aim for the Moon, השיר הגיע לראשונה למקום ה-52 במצעד הבילבורד הוט 100.<ref></ref> בהמשך, הגיע השיר בשיאו למקום התשיעי במצעד, והיה לשירו השני של פופ סמוק בעשירייה הפותחת במצעד.<ref name="bill4"></ref> השיר הגיע גם למקום ה-11 בשיאו במצעד הבילבורד גלובל 200,<ref name="billglo"></ref> למקום הרביעי במצעד שירי ה-R&B/היפ-הופ, למקום הראשון במצעד השירים הקצביים ולמקום התשיעי במצעד המיינסטרים טופ 40. במצעד הסינגלים הבריטי, נכנס למקום ה-27,<ref></ref> ובשבוע שלאחר מכן עלה 13 מקומות למקום ה-14.<ref></ref> לאחר מכן, הגיע השיר בשיאו למקום התשיעי והיה לשירו השלישי שהגיע לעשירייה הפותחת במצעד.<ref></ref> מאוחר יותר, השיר עלה למקום הרביעי במצעד.

במצעד הקנדה הוט 100, הגיע השיר בשיאו למקום ה-16, ואף הוענק לו תואר הפלטינה המשולשת מטעם איגוד תעשיית ההקלטות הקנדי, על 160,000 יחידות של מכירות והשמעות בסטרימינג בקנדה. בניו זילנד, השיר הגיע בשיאו למקום השישי וקיבל את תואר הפלטינה מטעם איגוד תעשיית ההקלטות הניו זילנדי, על למעלה מ-30,000 עותקים. השיר הגיע לחמישייה הפותחת באוסטרליה, אירלנד, נורווגיה ופורטוגל. באוסטריה, שווייץ וצ'כיה, הגיע השיר לעשירייה הפותחת.

בחודש יוני 2021 דירג בילבורד את השיר במקום ה-18 ברשימת "50 השירים הטובים ביותר בשנת 2021 עד כה".<ref></ref>

==וידאו קליפ==
הווידאו קליפ של השיר בוים על ידי אוליבר קנון.<ref name="bill3"></ref><ref name="revolt"></ref> הוא הועלה לערוץ היוטיוב של פופ סמוק ב-22 בדצמבר 2020.<ref name="nme"></ref> הקליפ נפתח בסרטון של פופ סמוק מודה למעריציו ואומר להם עד כמה הוא מעריך ואוהב אותם: "אני אוהב אתכם, אני נהנה ממכם, ואני מעריך אתכם. לא הייתי כלום בלי כולכם".<ref></ref><ref name="hot"></ref><ref name="hype"></ref> הקליפ כולל קטעים של פופ סמוק שלא נראו קודם לכן, בהם הוא עובד באולפן, מטייל ברחבי העולם, מבלה עם משפחתו וחבריו, מפרסם סרטונים בחשבון הטיקטוק שלו, ובהופעות חיות.<ref name="bill3" /><ref name="nme" /><ref></ref><ref name="week"></ref> הקליפ כולל גם מעריצים שמבצעים את אתגר הריקוד של השיר בטיקטוק.<ref name="bill3" /><ref name="source"></ref> הקליפ מסתיים בכך שפופ סמוק טס במטוס ואומר: "אני לא יודע מי צריך לשמוע את הבחור הזה, אבל אל תתנו לאף אחד להגיד לכם אי פעם שאתם לא יכולים לעשות כלום. מה שאתה רוצה לעשות, פשוט תעשה את זה. אל תסתכל אחורה".<ref name="bill3" /><ref name="hot" /><ref name="hype" /><ref name="source" />

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! אוסטריה (IFPI Austria)
| זהב
| 15,000
|-
! קנדה (Music Canada)
| פלטינה ×3
| 240,000
|-
! דנמרק (IFPI Denmark)
| זהב
| 45,000
|-
! איטליה (FIMI)
| זהב
| 35,000
|-
! ניו זילנד (RMNZ)
| פלטינה
| 30,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי פופ סמוק
קטגוריה:שירים באנגלית
קטגוריה:שירי R&B עכשוויים אמריקאיים
קטגוריה:שירים שהתפרסמו לאחר מות מבצעיהם
קטגוריה:סינגלים בהוצאת ריפבליק רקורדס